ครับหากเราให้แฟนกินยาคุมฉุกเฉินเม็ดแรกเวลา13.30 แล้วให้เเฟนกินอีกเม็ดเวลา17.30จะท้องไหมครับ
สวัสดีค่ะ การทานยาคุมฉุกเฉินนั้น หากเป็นชนิดที่มี 2 เม็ดใน 1 แผง ก็ควรรีบทานเม็ดแรกให้เร็วที่สุดหลังจากที่มีเพศสัมพันธ์ ส่วนเม็ดที่ 2 นั้น ให้ทานหลังจากทานเม็ดแรกไปแล้วภายในไม่เกิน 12 ชั่วโมง ดังนั้น หากทานที่ 4 ชั่วโมงหลังจากทานเม็ดแรกไปแล้ว ก็สามารถทำได้ และประสิทธิภาพก็ไม่ได้ลดลงไปค่ะส่วนประสิทธิภาพในการป้องกันการตั้งครรภ์นั้น จะขึ้นอยู่กับความรวดเร็งในการทานเม็ดแรก โดยหากได้ทานเม็ดแรกภายในไม่เกิน 12 ชั่วโมงหลังจากมีเพศสัมพันธ์ ก็จะช่วยป้องกันการตั้งครรภ์ได้ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%